钦定古今图书集成/理学汇编/字学典/第097卷 > 王羲之
## 钦定古今图书集成/理学汇编/字学典/第097卷 > 王羲之

按《晋书》本传：“王羲之，字逸少，司徒导之从子也。善隶
书，为古今之冠。论者称其笔势，以为飘若浮云，矫若
惊龙，深为从伯敦导所器重。为右军将军、会稽内史。
尝与同志宴集于会稽山阴之兰亭，羲之自为序。又
山阴道士养好鹅，羲之往观，甚悦，为写《道德经》毕，笼
鹅而归。尝诣门生家，见棐几滑净，因书之，真草相半”，
后为其父刮去，门生惊懊者累日。又尝在蕺山，见一
老姥，持六角竹扇卖之，书其扇各为五字，曰：“但言王
右军书”，以求百钱，人竞买之。其书为世所重，皆此类
也。每自称：“我书比锺繇当抗行，比张芝草犹当雁行也。”曾与人书云：“张芝临池学书，池水尽黑，使人耽之，
若是，未必后之也。”羲之书初不胜庾翼郗愔，暮年方
妙，尝以章草答庾亮，而翼深叹伏。因与羲之书云：“吾
昔有《伯英章草》十纸，过江亡失。常叹妙迹永绝，忽见
足下答家兄书，焕若神明，顿还旧观。”卒赠紫金光禄
大夫。诸子遵父先旨，固辞不受。

按《笔阵图》：“羲之少学卫夫人书，将谓大能。及渡江，北
游名山，比见李斯、曹喜等书，又之许下见锺繇、梁鹄
书，又之洛下见蔡邕石经三体书，又于从兄洽处见
张昶《华岳碑》”，始知学卫夫人书徒费年月尔。羲之遂
改本师，乃于众碑学习焉。

按《书断》：羲之七岁善书，十二见前代笔说，于其父枕
中窃而读之。父曰：“尔何来窃吾所秘？”羲之笑而不答。
母曰：“尔看用笔法，父见其小，恐不能秘之，语羲之曰：
‘待尔成人，吾授也’。”羲之拜请，今而用之，使待成人，恐
蔽儿之幼令也。父喜，遂与之。不盈期月，书便大进。卫
夫人见，语太常王策曰：“此儿必见《用笔诀》，近见其书”，
便有老成之智，流涕曰：“此子必蔽吾名。”晋帝时，祭北
郊，更祝版，工人削之，笔入木三分，三十三书《兰亭序》，
三十七书《黄庭经》。书讫，空中有语：“卿书感我，而况人
乎？”吾是天台丈人。自言真胜锺繇。羲之书多不一体。

“晋穆帝永和九年暮春三月三日，常游山阴” ，与太

原孙统、承公、孙绰、兴公、广汉王彬之、道生、陈郡谢安
石、高平郗昙重熙、太原王蕴叔、仁释支遁、道林、并逸
少子凝徽、操之等四十有一人，修祓禊之礼，挥毫制
序，兴乐而书，用蚕茧纸，鼠须笔，遒媚劲健，绝代更无。
凡二十八行，三百二十四字。有重者，皆构别体，就中
“之”字最多，　羲之《告誓文》。今之所传，即其槁本，不具
年月日朔。其真本维永和十年三月癸卯九日辛亥
而书亦真。开元初，润州江宁县瓦官寺修讲堂，匠人
于鸱吻内竹筒中得之，与一沙门。至八年，县丞李延
业求得上岐王，王以献，便留内不出。或云其后却借
岐王。十二年王家失火，图书悉为灰烬，此书亦见焚
矣。　又篆、籀、八分、隶书、章草、草书、飞白、行书，通谓之
“八体”，而右军皆在神品。右军尝醉书数字，点画类龙
爪，后逐有龙爪书，如科斗玉著偃波之类，诸家共五
十二般。

按《宣和书谱》，羲之尤善隶草，为今昔之冠。然其得名，
乃专以草圣。梁武帝评之曰：“势如龙跃天门，虎卧凤
阁，故历代宝之，永以为训。”其亦善于儗伦也。或谓其
得笔法于白云先生，暮年乃作《笔阵图》《笔势论》《用笔
赋》《草书势》等，以遗训其子孙。今御府所藏二百四十
有三：《草书桓公帖》。〈唐正观中题跋附〉“朝廷帖，宰相帖，司徒帖，
中书帖，侍中帖，尚书帖，司马帖，太常司州帖，太常帖，
二护军帖，司州帖，谯周帖，参军帖，谢二侯帖，二朱处
仁帖，二谢帖，荀侯帖，阮生帖，江生帖，远生帖”，道家帖，
龙保帖，舅母帖，母子帖，贤姊帖，姊告，《安和帖》，贤室帖，
诸贤帖，远妇帖，儿女帖，留女帖，小女帖，女孙帖，官舍
帖，讲堂帖，修园帖，屏风帖，门“《风帖》，《气力帖》，《胁中帖》，《初
月帖》。”〈内一轴从洛帖附〉月半帖，二月末帖，二月帖，《四月帖》，《末
春帖》，去夏帖，秋来帖，季冬帖，雨晴帖，《热日帖》，《大热帖》，
热甚帖，异热帖，差凉帖，节日帖，节气帖，当日帖，雪候
帖，数年帖，草书帖，《飞白帖》，《王略帖》，临书帖，数字帖，《三
都帖》二《过京帖》，《乡里帖》，《永嘉帖》，《成旅帖》，《山川帖》，《州中
帖》，《钱塘帖》，《江州帖》，《临川帖》，《丹阳帖》二《山阴帖》，《嘉兴帖》，
《馀杭帖》，《远宦帖》，《附农帖》，《勿杀生帖》，《方物帖》，《旃罽胡桃
帖》，《胡桃帖》，《山药帖》，《祀物帖》，《纯酒帖》，《里鲊帖》，《海盐帖》，《盐
井帖》，《送梨帖》。〈唐柳公权题附〉“白《石枕帖》，《高枕帖》，《石班帖》，《清晏
帖》，《情虑帖》，和书帖，《书问帖》，乐问帖，知问帖，北问帖，得
告帖，《得书帖》，三二书帖，遗书帖，《旦书帖》，二累书帖，有
书帖，无书帖”，《顿喜帖》，《喜庆帖》，《庆慰帖》，《安慰帖》，《清和等
帖》，《清和帖》，四《安和帖》，《平安帖》，《安西帖》，安善帖，小佳帖，
《佳静帖》，《小差帖》，奉对帖，奉待帖，《大醉帖》，奉忆帖，甚快
帖，有理帖，《万福帖》，造次帖，“方回”帖，省别帖二，此辈帖，
《瞻近帖》二知远帖，远近帖，远念帖，逋滞帖，内事帖，先
期帖，举聚帖，界内帖，达事帖，慨然帖，多义帖，适为诸
帖，如命帖，阿万帖，悬量帖，行穰帖，送谢帖，所论帖，虞
休帖，速还帖，数有帖，“得熙”帖，“人理帖，集理帖，旧志帖，
重熙帖，甚佳”帖，“委曲帖，当有帖，晚善帖，晚可帖，还白”
帖，君“事帖，此事帖，平定帖，《大都帖》，致此帖，昨有帖，兼
致帖，东北帖，《念虑帖》，七十帖，《卞驸马帖》，十一月等帖。”
〈王荟等章集附〉临锺繇所怀帖，章草《豹奴帖》，正书“《乐毅论》，《黄
庭经》，《东方朔画像赞》，定公帖，报国帖，口诀帖，草命帖，
行书伯熊帖，阮公帖，蔡家帖，家中帖，夫人帖，贤弟帖，
诸弟帖，从弟帖，曹妹帖，诸贤子帖，贤女帖，此月帖，六
月帖，九月帖，十月帖，三月帖，快雨帖，夏日帖，极寒帖，
快雪时晴帖，州民帖，旧京帖，安西帖，山阴帖，永兴帖，
建安帖，《啖豆帖》，青李《来禽帖》，《慈颜帖》，《平安帖》，《奉告帖》，
《小佳帖》，《悉佳帖》，《自慰帖》，《叙慰帖》，《廓然帖》，《遣书帖》，《省书
帖》，《宿昔帖》”，《十三帖》，《书魏锺繇千文》。

按《金壶记》：“王逸少见诣家笔论，遂作笔阵图及《笔势论》。”